stanford-oval/wikipedia huggingface dataset:
ปฏิบัติการสะพานลอนดอน
แผน > งานพระบรมศพ

มีการเตรียมเคลื่อนหีบพระบรมศพไว้หลายทาง สุดแต่ว่าจะสวรรคตที่ใด เช่น
ถ้าสวรรคต ณ ปราสาทวินด์เซอร์ หรือตำหนักซานดริงแฮม จะเคลื่อนหีบพระบรมศพด้วยรถยนต์ไปยังพระราชวังบักกิงแฮมภายใน 1-2 วัน
ถ้าสวรรคตต่างประเทศ จะให้กองบินที่ 32 ลำเลียงหีบพระบรมศพไปยังสถานีนอร์ตโฮลต์ แล้วเคลื่อนต่อด้วยรถยนต์ไปยังพระราชวังบักกิงแฮม
ถ้าสวรรคต ณ พระราชวังโฮลีรูดในสกอตแลนด์ จะไว้หีบพระบรมศพ ณ อาสนวิหารนักบุญไจลส์ (St Giles' Cathedral) แล้วจึงขนย้ายต่อด้วยรถไฟหลวงไปยังลอนดอน
แต่ไม่ว่ากรณีจะเป็นเช่นไร หีบพระบรมศพจะตั้งไว้ในท้องพระโรงพระราชวังบักกิงแฮมเป็นเวลา 4 วัน แล้วจะย้ายไปตั้งสักการะ ณ โถงเวสมินสเตอร์ พระราชวังเวสต์มินสเตอร์ อีก 4 วัน
ส่วนงานพระบรมศพจะจัดขึ้น ณ เวสต์มินสเตอร์แอบบีย์เมื่อสวรรคตแล้ว 9 วัน หลังจากนั้น จะฝังพระศพไว้ ณ โบสถ์น้อยเซนต์จอร์จ ปราสาทวินด์เซอร์
แผนควบคู่

ปฏิบัติการสะพานลอนดอนจะเกิดขึ้นควบคู่ไปกับแผนการขึ้นครองราชย์ของเจ้าชายชาลส์ เรียกว่า ปฏิบัติการสปริงไทด์ และมีแผนเสริมในกรณีที่สมเด็จพระราชินีนาถสวรรคตในสกอตแลนด์ เรียกว่า ปฏิบัติการยูนิคอร์น
แผนควบคู่ > ปฏิบัติการสปริงไทด์

ปฏิบัติการสปริงไทด์เป็นแผนปฏิบัติการสำหรับการขึ้นครองราชย์ของเจ้าชายชาลส์ โดยหนึ่งวันหลังจากการสวรรคต สภาการขึ้นครองราชย์ ซึ่งประกอบด้วย องคมนตรี สมาชิกสภาสามัญชนอาวุโสทั้งในปัจจุบันและอดีต ข้าราชการระดับสูง สมาชิกของสภาขุนนาง ข้าหลวงใหญ่ผู้สำเร็จราชการแทนพระองค์ในรัฐต่าง ๆ ในเครือจักรภพ จะประชุมกัน ณ พระราชวังเซนต์เจมส์ และจะประกาศชื่อพระมหากษัตริย์พระองค์ใหม่ เย็นวันเดียวกัน รัฐสภาอังกฤษจะเรียกประชุมเพื่อให้สมาชิกถวายสัตย์ต่อพระมหากษัตริย์พระองค์ใหม่ และแสดงความอาลัยต่อสมเด็จพระราชินีนาถ และจะงดกิจกรรมต่าง ๆ ของรัฐสภาเป็นเวลา 10 วัน จากนั้นเวลา 15:30 น. เจ้าชายชาลส์ ซึ่งทรงขึ้นครองราชย์เป็นพระเจ้าชาลส์ที่ 3 แล้ว จะทรงให้นายกรัฐมนตรีและคณะรัฐมนตรีเข้าเฝ้า
สองวันหลังจากการสวรรคต จะมีการประกาศพระปฐมบรมราชโองการ มีเนื้อหาเป็นข้อความที่ร่างขึ้นตามธรรมเนียมโบราณ จะมีการให้เสียงสัญญาณแตรและอ่านประกาศการขึ้นครองราชย์เหนือระเบียง ณ แฟรีคอร์ต พระราชวังเซนต์เจมส์ ด้วยข้อความว่า "พระผู้เป็นเจ้าทรงปกปักรักษาพระราชา" (God Save the King) ซึ่งเป็นครั้งแรกในรอบ 70 ปีที่เพลงชาติของอังกฤษเปลี่ยนจากคำว่า "Queen" มาเป็น "King" และมีการอ่านพระปฐมบรมราชโองการขึ้นที่เมืองเอดินบะระ คาร์ดิฟฟ์ และเบลฟาสต์ พร้อมยิงสลุต ณ ไฮด์พาร์ก หอคอยแห่งลอนดอน และเรือหลวงต่าง ๆ
สามวันหลังจากการสวรรคต พระเจ้าชาลส์ที่ 3 จะทรงรับการแสดงความเสียใจจากรัฐสภาอังกฤษ และเริ่มพระราชกรณียกิจในช่วงบ่ายด้วยการเยือนสภาสกอตแลนด์ รวมถึงเข้าร่วมพิธีมิสซาที่มหาวิหารเซนต์ไจลส์ในกรุงเอดินบะระ วันรุ่งขึ้น จะเสด็จพระราชดำเนินไปเยือนไอร์แลนด์เหนือ เพื่อแสดงความอาลัยที่ปราสาทฮิลส์โบโร และร่วมพิธีมิสซาที่มหาวิหารเซนต์แอนน์ เมืองเบลฟาสต์
เจ็ดวันหลังจากการสวรรคต พระเจ้าชาลส์ที่ 3 จะเสด็จพระราชดำเนินเยือนเวลส์เพื่อทรงรับการแสดงความเสียใจที่รัฐสภาเวลลส์ และเข้าร่วมพิธีมิสซาที่มหาวิหารแลนแดฟในเมืองคาร์ดิฟฟ์
แผนควบคู่ > ปฏิบัติการยูนิคอร์น

ปฏิบัติการยูนิคอร์นเป็นแผนจัดการในกรณีที่สมเด็จพระราชินีนาถสวรรคตในสกอตแลนด์ ซึ่งได้รับการเปิดเผยรายละเอียดครั้งแรกใน ค.ศ. 2019 ก่อนหน้านี้ชื่อของปฏิบัติการได้รับการพูดถึงในเอกสารออนไลน์ของรัฐสภาสกอตแลนด์เมื่อ ค.ศ. 2017
ปฏิบัติการยูนิคอร์นจะเกิดขึ้นโดยมีศูนย์กลางอยู่ที่พระราชวังโฮลีรูด มหาวิหารเซนต์ไจลส์ และรัฐสภาสกอตแลนด์ โดยจะมีการประกาศข่าวแสดงความเสียใจต่อสาธารณชนที่นั่น และงดกิจกรรมต่าง ๆ ของรัฐสภาเป็นเวลาอย่างน้อย 6 วัน เพื่อให้เจ้าหน้าที่มีเวลาเตรียมการในการจัดงานพระบรมศพ รัฐสภาจะเตรียมการแสดงความเสียใจภายใน 72 ชั่วโมง และจะเก็บพระบรมศพไว้ในโลง พักไว้ในวังโฮลีรูดก่อน ตามด้วยการอัญเชิญไปไว้ยังวิหารเซนต์ไจลส์ในเอดินบะระ และเชิญไปยังสถานีรถไฟเวฟเวอร์ลีย์ และขนส่งพระบรมศพไปยังลอนดอนโดยรถไฟหลวงหรือโดยเครื่องบิน โดยจะมีนายกรัฐมนตรีและคณะรัฐมนตรีรอรับพระบรมศพอยู่
ปฏิบัติการนี้เรียกชื่อตามยูนิคอร์น ซึ่งเป็นสัตว์ประจำชาติของสกอตแลนด์และเป็นส่วนหนึ่งของตราแผ่นดินร่วมกับสิงโตแห่งอังกฤษ
การดำเนินการ

บทความหลัก: การสวรรคตของสมเด็จพระราชินีนาถเอลิซาเบธที่ 2 แห่งสหราชอาณาจักร
สมเด็จพระราชินีนาถสวรรคต ณ ปราสาทแบลมอรัลในสกอตแลนด์เมื่อวันที่ 8 กันยายน ค.ศ. 2022 จึงเป็นอันเริ่มดำเนินตามแผน
ชื่อ

แผนเตรียมความพร้อมสำหรับการสวรรคตของพระราชวงศ์บริติชนั้นมักใช้ชื่อสะพานในสหราชอาณาจักรมาเรียก เป็นต้นว่า
"ปฏิบัติการสะพานเทย์" (Operation Tay Bridge) เป็นชื่อแผนสำหรับสมเด็จพระราชินีเอลิซาเบธ พระราชชนนี
"ปฏิบัติการสะพานฟอร์ท" (Operation Forth Bridge) เป็นชื่อแผนสำหรับเจ้าชายฟิลิป ดยุกแห่งเอดินบะระ
"ปฏิบัติการสะพานเมนาย" (Operation Menai Bridge) เป็นชื่อแผนสำหรับสมเด็จพระเจ้าชาลส์ที่ 3 แห่งสหราชอาณาจักร
ดูเพิ่ม

ปฏิบัติการสิ้นหวัง (Operation Hope Not) แผนเตรียมงานศพของวินสตัน เชอร์ชิลล์
สะพานลอนดอน (ภาพใน ค.ศ. 2006) ซึ่งเป็นชื่อเดียวกับแผนปฏิบัติการ
พระพุทธยอดฟ้าจุฬาโลกย์ พระพุทธเลิศหล้านภาไลย

| พระพุทธยอดฟ้าจุฬาโลกย์ |
| --- | --- |

ชื่อเต็ม: พระพุทธยอดฟ้าจุฬาโลกย์ (องค์ด้านเหนือ)
ประเภท: พระพุทธรูป
ศิลปะ: ศิลปะรัตนโกสินทร์ ปางห้ามสมุทร ทรงเครื่องต้นอย่างจักรพรรดิราช
ความสูง: 6 ศอก
วัสดุ: สำริดหุ้มด้วยทองคำลงยาราชาวดี เครื่องต้นประดับด้วยเนาวรัตน์
สถานที่ประดิษฐาน: พระอุโบสถ วัดพระศรีรัตนศาสดาราม เขตพระนคร กรุงเทพมหานคร
ความสำคัญ: สร้างถวายพระบาทสมเด็จพระพุทธยอดฟ้าจุฬาโลกมหาราช
 สถานีย่อยพระพุทธศาสนา
| พระพุทธเลิศหล้านภาไลย |
| --- | --- |

ชื่อเต็ม: พระพุทธเลิศหล้านภาไลย (องค์ด้านใต้)
ประเภท: พระพุทธรูป
ศิลปะ: ศิลปะรัตนโกสินทร์ ปางห้ามสมุทร ทรงเครื่องต้นอย่างจักรพรรดิราช
ความสูง: 6 ศอก
วัสดุ: สำริดหุ้มด้วยทองคำลงยาราชาวดี เครื่องต้นประดับด้วยเนาวรัตน์
สถานที่ประดิษฐาน: พระอุโบสถ วัดพระศรีรัตนศาสดาราม เขตพระนคร กรุงเทพมหานคร
ความสำคัญ: สร้างถวายพระบาทสมเด็จพระพุทธเลิศหล้านภาลัย
 สถานีย่อยพระพุทธศาสนา
พระพุทธยอดฟ้าจุฬาโลกย์ และ พระพุทธเลิศหล้านภาไลย เป็นพระนามของพระพุทธรูปปางห้ามสมุทรขนาดใหญ่สององค์ ในพระอุโบสถวัดพระศรีรัตนศาสดาราม
ประวัติ

เมื่อพระบาทสมเด็จพระนั่งเกล้าเจ้าอยู่หัวเสด็จเถลิงถวัลย์ราชสมบัติ มีพระราชปรารภว่า ในสมัยอยุธยา สมเด็จพระรามาธิบดีที่ 2 ทรงหล่อพระศรีสรรเพชญ์ และพระเจ้าแผ่นดินองค์ต่อๆ มา ทรงหล่อพระรูปสมเด็จพระรามาธิบดีที่ 1 (พระเจ้าอู่ทอง) ผู้ทรงเป็นบรมกษัตริย์ขึ้นไว้สักการบูชา ด้วยอาศัยปรารภเหตุทั้งสองอย่างนี้ จึงทรงพระราชศรัทธาสร้างพระพุทธรูปใหญ่ หุ้มด้วยทองคำ เพื่อให้เป็นพระพุทธรูปฉลองพระองค์ รัชกาลที่ 1 และรัชกาลที่ 2
พระบาทสมเด็จพระนั่งเกล้าเจ้าอยู่หัวทรงปรึกษาพระบาทสมเด็จพระจอมเกล้าเจ้าอยู่หัวเมื่อครั้งยังผนวช จึงมีพระราชดำริว่าพระพุทธรูปความมีความสูงในราวหกศอก จึงได้ทรงสร้างพระพุทธรูปทรงเครื่อง อย่างจักรพรรดิราช 2 องค์ จารึกพระนามองค์หนึ่งว่า พระพุทธยอดฟ้าจุฬาโลกย์ ทรงพระราชอุทิศถวายสมเด็จพระบรมอัยกาธิราช จักรพรรดินารถบพิตร อีกพระองค์หนึ่งจารึกพระนามว่า พระพุทธเลิศหล้าสุลาลัย ทรงพระราชอุทิศถวายสมเด็จพระบรมชนกนารถธรรมิกราชบพิตร
แต่เดิมรัชกาลก่อนหน้าพระบาทสมเด็จพระนั่งเกล้าเจ้าอยู่หัวนั้น เรียกว่า แผ่นดินต้น และแผ่นดินกลาง ตามลำดับ พระองค์จึงทรงหวั่นวิตกว่าประชาชนจะเรียกแผ่นดินของพระองค์ว่า "แผ่นดินปลาย" ซึ่งหมายถึงสิ้นสุดสมัยรัตนโกสินทร์ อันจะเป็นอัปมงคล จึงมีพระบรมราชโองการให้ตั้งนามแผ่นดินตามพระพุทธปฏิมากรทั้ง 2 พระองค์ แผ่นดินต้นให้ใช้ว่าแผ่นดินพระบาทสมเด็จพระพุทธยอดฟ้าจุฬาโลก แผ่นดินกลางให้ใช้ว่าแผ่นดินพระบาทสมเด็จพระพุทธเลิศหล้าสุลาลัย ซึ่งต่อมาพระบาทสมเด็จพระจอมเกล้าเจ้าอยู่หัวโปรดให้เปลี่ยนสร้อยพระนามเป็น “นภาลัย”
เมื่อพิจารณาพุทธลักษณะแล้ว พระพุทธยอดฟ้าจุฬาโลกย์จะมีพระพักตร์ค่อนไปทางกลมมากกว่าพระพุทธเลิศหล้านภาไลย[ต้องการอ้างอิง]
กระทรวงศึกษาธิการประกาศให้พระพุทธรูปทั้งสององค์ เป็นพระพุทธรูปสำคัญ ตามบัญชีแนบท้ายระเบียบกระทรวงศึกษาธิการ ว่าด้วยการก่อสร้างอนุสาวรีย์แห่งชาติ และการจำลองพระพุทธรูปสำคัญ พ.ศ. 2520[ต้องการอ้างอิง]
ระเบียงภาพ

พระพักตร์พระพุทธยอดฟ้าจุฬาโลกย์
พระพักตร์พระพุทธเลิศหล้านภาไลย
พระพุทธเลิศหล้านภาไลย พระพุทธมหามณีรัตนปฏิมากร พระพุทธยอดฟ้าจุฬาโลกย์ ถ่ายจากด้านนอกพระอุโบสถ
ประวัติศาสตร์สหราชอาณาจักร

สำหรับความหมายอื่น ดูที่ ประวัติศาสตร์หมู่เกาะอังกฤษ
ประวัติศาสตร์สหราชอาณาจักร (อังกฤษ: History of the United Kingdom) เป็นประวัติศาสตร์ของอาณาจักรที่เกิดจากการรวมตัวของราชอาณาจักรอังกฤษที่รวมทั้งราชอาณาจักรเวลส์ กับ ราชอาณาจักรสกอตแลนด์เป็นอาณาจักรเดียวกันเมื่อวันที่ 1 พฤษภาคมค.ศ. 1707 ตามสนธิสัญญาสหภาพ (Treaty of Union) ที่ลงนามกันเมื่อวันที่ 22 กรกฎาคนค.ศ. 1706 พระราชบัญญัติได้รับการอนุมัติทั้งโดยรัฐสภาแห่งอังกฤษและรัฐสภาแห่งสกอตแลนด์ แต่ละสภาก็ผ่านพระราชบัญญัติสหภาพ ก่อนหน้านั้นราชอาณาจักรอังกฤษและราชอาณาจักรสกอตแลนด์เป็นราชอาณาจักรอิสระที่แยกจากกันแม้ว่าจะมีการปกครองโดยพระมหากษัตริย์ร่วม (Union of the Crowns) กันมตั้งแต่ปี ค.ศ. 1603 เมื่อสมเด็จพระเจ้าเจมส์ที่ 6 แห่งสกอตแลนด์ทรงขึ้นครองราชย์ต่อจากสมเด็จพระราชินีนาถเอลิซาเบธที่ 1 แห่งอังกฤษเป็นสมเด็จพระเจ้าเจมส์ที่ 1 แห่งอังกฤษ การรวมตัวกันในปี ค.ศ. 1707 ทำให้เกิดราชอาณาจักรบริเตนใหญ่ ที่มีพระมหากษัตริย์ภายใต้รัฐธรรมนูญองค์เดียวกันและรัฐสภาร่วมกันที่เวสต์มินสเตอร์ นักประวัติศาสตร์ไซมอน ชามา (Simon Schama) กล่าวถึงราชอาณาจักรใหม่ว่า “เรื่องที่เริ่มโดยการรวมตัวกันอย่างคู่อริกลายมาเป็นรวมตัวของหุ้นส่วนที่กลายมาเป็นสิ่งที่มีอำนาจมากที่สุดในโลก...ซึ่งเป็นเหตุการณ์ของความเปลี่ยนแปลงที่น่าฉงนที่สุดในประวัติศาสตร์ยุโรป” พระราชบัญญัติฉบับต่อมาพระราชบัญญัติสหภาพ (Act of Union (1800)) ที่ออกในปี ค.ศ. 1800 รวมราชอาณาจักรไอร์แลนด์ที่ทำให้เกิดสหราชอาณาจักรบริเตนใหญ่และไอร์แลนด์
ก่อนหน้า ค.ศ. 1707 ประวัติศาสตร์หมู่เกาะอังกฤษเป็นประวัติศาสตร์ที่เริ่มตั้งแต่สมัยเคลท์, การรุกรานของโรมันในบริเวณตอนใต้ของแม่น้ำฟอร์ธที่รวมบริเตนเข้าไปเป็นส่วนหนึ่งของจักรวรรดิโรมัน หลังจากนั้นก็เป็นการขยายตัวของแองโกล-แซ็กซอน ระหว่างคริสต์ศตวรรษที่ 5 ถึง 6, การรุกรานของไวกิงในคริสต์ศตวรรษที่ 9 ไปจนถึงชัยชนะของชาวนอร์มันต่ออังกฤษในปี ค.ศ. 1066 ในคริสต์ศตวรรษที่ 9 อังกฤษและสกอตแลนด์ก็แยกตัวจากกัน เกาะบริเตนใหญ่มิได้รับการรุกรานที่สำคัญอีกหลังจากปี ค.ศ. 1066 ซึ่งทำให้ทั้งอังกฤษและสกอตแลนด์ต่างก็มีโอกาสวิวัฒนาการระบบการปกครองที่กลายมาเป็นรากฐานของการรวมตัวกันเป็นสหราชอาณาจักร
ประวัติศาสตร์ในสมัยแรกของสหราชอาณาจักรเห็นการการปฏิวัติจาโคเบียน (Jacobite rising) ที่ได้รับความพ่ายแพ้ในยุทธการคัลโลดัน (Battle of Culloden) และในปี ค.ศ. 1746 ต่อมาในชัยชนะในสงครามเจ็ดปี ในปี ค.ศ. 1763 ที่ทำให้จักรวรรดิบริติชกลายเป็นมหาอำนาจที่มีอำนาจมากที่สุดมหาอำนาจหนึ่งในประวัติศาสตร์ เมื่อมาถึงปี ค.ศ. 1921 จักรวรรดิบริติชก็มีประชากรทั้งหมดราว 458 ล้านคน ราวหนึ่งในสี่ของประชากรของโลก
ในปี ค.ศ. 1922 ดินแดนที่ปัจจุบันเป็นสาธารรัฐไอร์แลนด์ก็ได้รับอิสรภาพ เหลือแต่ไอร์แลนด์เหนือที่ยังเป็นส่วนหนึ่งของสหราชอาณาจักร ฉะนั้นในปี ค.ศ. 1927 สหราชอาณาจักรจึงเปลี่ยนชื่อเป็น “สหราชอาณาจักรบริเตนใหญ่และไอร์แลนด์เหนือ” ที่เรียกสั้นๆ ว่า “สหราชอาณาจักร” หลังสงครามโลกครั้งที่สอง อาณานิคมต่างๆ ของจักรวรรดิบริติชก็ได้รับอิสรภาพ ในบรรดาประเทศเหล่านี้ต่อมาก็มาเป็นสมาชิกของเครือจักรภพแห่งชาติซึ่งเป็นกลุ่มประเทศอิสระ บางประเทศก็ยังมีพระมหากษัตริย์สหราชอาณาจักรเป็นประมุข
ดูเพิ่ม

ประวัติศาสตร์อังกฤษ
ประวัติศาสตร์หมู่เกาะอังกฤษ
พระมหากษัตริย์แห่งหมู่เกาะอังกฤษ
สหราชอาณาจักรบริเตนใหญ่และไอร์แลนด์
สหราชอาณาจักรบริเตนใหญ่และไอร์แลนด์เหนือ
ราชอาณาจักรอังกฤษ
ราชอาณาจักรสกอตแลนด์
ราชอาณาจักรไอร์แลนด์
แหล่งข้อมูลอื่น

ประวัติศาสตร์อังกฤษ
สารานุกรมประวัติศาสตร์อังกฤษ เก็บถาวร 2008-01-16 ที่ เวย์แบ็กแมชชีน
1000 ปีของประวัติศาสตร์อังกฤษ
ประวัติศาสตร์อังกฤษออนไลน์
ลำดับเหตุการณ์ในประวัติศาสตร์อังกฤษ
ห้องสมุดมหาวิทยาลัยรัทเกอร์ส - ประวัติศาสตร์อเมริกันและอังกฤษ
ประวัติศาสตร์อังกฤษที่ about.com
ประวัติศาสตร์อังกฤษ
Mytimemachine.co.uk
| ด ค กประวัติศาสตร์โลก |
| --- | --- |
ทวีปเอเชีย:  กัมพูชา  เกาหลี เกาหลีใต้  เกาหลีเหนือ  จีน ทิเบต  ญี่ปุ่น  ไทย  บรูไน  บาห์เรน  พม่า  มาเลเซีย  ลาว  เวียดนาม  ศรีลังกา  อัฟกานิสถาน  อินเดีย  อิสราเอล 
ทวีปยุโรป:  กรีซ  เดนมาร์ก  ไอซ์แลนด์  เนเธอร์แลนด์  เบลารุส  โปรตุเกส  โปแลนด์  ฝรั่งเศส  สหราชอาณาจักร อังกฤษ  สกอตแลนด์  เวลส์  ไอร์แลนด์เหนือ  เยอรมนี  รัสเซีย  สเปน  สวิตเซอร์แลนด์  สวีเดน  ออสเตรีย  อันดอร์รา  อิตาลี  แอลเบเนีย  ไอร์แลนด์  ฮังการี  สโลวาเกีย 
ทวีปอเมริกาเหนือ:  แคนาดา  เม็กซิโก  สหรัฐ 
ทวีปอเมริกาใต้:  บราซิล  อาร์เจนตินา 
ทวีปแอฟริกา:  อียิปต์  แอฟริกาใต้ 
เขตโอเชียเนีย:  ออสเตรเลีย  นิวซีแลนด์  ตองงา  นาอูรู
ประสิทธิภาพการส่องสว่าง

| ประสิทธิภาพการส่องสว่าง |
| --- | --- |
สัญลักษณ์ทั่วไป: K
หน่วยเอสไอ: ลูเมนต่อวัตต์ (lm/W)
มิติ:  {\mathsf {J}}{\mathsf {T}}^{3}{\mathsf {M}}^{-1}{\mathsf {L}}^{-2}
ประสิทธิภาพการส่องสว่าง (อังกฤษ: luminous efficacy) เป็นปริมาณทางกายภาพ ที่แสดงถึงความสัมพันธ์ระหว่างฟลักซ์ส่องสว่างซึ่งตามนุษย์รับรู้ กับปริมาณฟลักซ์การแผ่รังสี ซึ่งบอกถึงพลังงานต่อหน่วยเวลาที่คลื่นแม่เหล็กไฟฟ้าแผ่ออกมา ใช้หน่วย SI เป็นลูเมนต่อวัตต์ (สัญลักษณ์: lm/W)
คำนิยาม

ค่าประสิทธิภาพการส่องสว่าง K สามารถนิยามจากค่าฟลักซ์ส่องสว่าง Φe และฟลักซ์การแผ่รังสี Φv ได้โดย
\varPhi _{\text{v}}=K\,\varPhi _{\text{e}}
คำนิยาม > ประสิทธิภาพการส่องสว่างเชิงสเปกตรัม

ความสว่างที่สายตามนุษย์รับรู้จะแตกต่างกันไปตามแต่ละความยาวคลื่น และประสิทธิภาพการส่องสว่างสำหรับแสงความยาวคลื่นเดียวจะเรียกว่าประสิทธิภาพการส่องสว่างเชิงสเปกตรัม (spectral luminous efficacy)
ถ้าให้ Φe,λ เป็นค่าฟลักซ์การแผ่รังสีและ K(λ) เป็นค่าประสิทธิภาพการส่องสว่างเชิงสเปกตรัมที่ความยาวคลื่น λ แล้ว
\varPhi _{\text{v}}=\int _{0}^{\infty }K(\lambda )\,\varPhi _{{\text{e}},\lambda }(\lambda )\,d\lambda
และจะได้ว่า
K={\frac {\Phi _{\mathrm {v} }}{\Phi _{\mathrm {e} }}}={\frac {\int _{0}^{\infty }K(\lambda )\Phi _{\mathrm {e} ,\lambda }\,\mathrm {d} \lambda }{\int _{0}^{\infty }\Phi _{\mathrm {e} ,\lambda }\,\mathrm {d} \lambda }}
โรงเรียนอุตรดิตถ์

| โรงเรียนอุตรดิตถ์ Uttaradit School |
| --- | --- |

ที่ตั้ง

15 ถนนประชานิมิตร ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ 53000
ข้อมูล
ชื่ออื่น: อ.ต. (UTD)
ชื่อเดิม: โรงเรียนประจำจังหวัดอุตรดิตถ์
ประเภท: โรงเรียนรัฐบาล โรงเรียนมัธยมศึกษาขนาดใหญ่พิเศษ
คำขวัญ: บาลี: สุวิชาโน ภวํ โหติ (ผู้รู้ดี คือ ผู้เจริญ)
สถาปนา: พ.ศ. 2452 (อายุ 115 ปี)
เขตการศึกษา: สำนักงานเขตพื้นที่การศึกษามัธยมศึกษา พิษณุโลก อุตรดิตถ์
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 53012001
ผู้อำนวยการ: นายสังวาร เอ็บมูล
ระดับปีที่จัดการศึกษา: มัธยมศึกษาปีที่ 1–6
จำนวนนักเรียน: 2,673 (ข้อมูล 10 มิถุนายน 2565)
สี:    น้ำเงิน–ชมพู
เพลง: มาร์ชโรงเรียนอุตรดิตถ์, เพลงธง
สัญลักษณ์: มณฑปพระแท่นศิลาอาสน์
ต้นไม้: ต้นแคฝรั่ง
เว็บไซต์: เว็บไซต์ทางการ 
โรงเรียนอุตรดิตถ์โรงเรียนอุตรดิตถ์ (จังหวัดอุตรดิตถ์)
โรงเรียนอุตรดิตถ์ เป็นโรงเรียนชายประจำจังหวัดอุตรดิตถ์ ก่อตั้งเมื่อปี พ.ศ. 2452 สังกัดสำนักงานเขตพื้นที่การศึกษามัธยมศึกษา พิษณุโลก อุตรดิตถ์ สำนักงานคณะกรรมการการศึกษาขั้นพื้นฐาน กระทรวงศึกษาธิการ เดิมชื่อ "โรงเรียนประจำจังหวัดอุตรดิตถ์" ก่อนจะย้ายไปยังที่ตั้งโรงเรียนอนุบาลจังหวัดอุตรดิตถ์ และย้ายมายังที่ตั้งปัจจุบันในปี พ.ศ. 2484
โรงเรียนอุตรดิตถ์ เป็นสถานศึกษาที่เคยได้รับรางวัลโรงเรียนพระราชทานประเภทโรงเรียนมัธยมศึกษาขนาดใหญ่ ปัจจุบันโรงเรียนแบ่งการเปิดการสอนเป็นระดับมัธยมศึกษาตอนต้นและมัธยมศึกษาตอนปลาย เปิดสอนแบบสหศึกษา
ประวัติ

ในสมัยพระบาทสมเด็จพระจุลจอมเกล้าเจ้าอยู่หัวทรงเห็นความสำคัญในการศึกษาของเด็กไทยทรงส่งเสริมให้การศึกษาแก่คนไทยอย่างทั่วถึง ให้โอกาสแก่ประชาชนได้มีโอกาสเรียนหนังสือที่ท้องถิ่น  จึงได้จัดตั้งกระทรวงที่ดูแลงานด้านการศึกษา ศาสนา และพยาบาล คือ กระทรวงธรรมการ ใน พ.ศ. 2450 จึงมีการจัดตั้งก่อสร้างโรงเรียนขึ้นทั่วประเทศสยาม จังหวัดอุตรดิตถ์ได้ก่อตั้งโรงเรียนขึ้นในจังหวัดอุตรดิตถ์ และได้เห็นถึงความสำคัญของโรงเรียนในวัดต่าง ๆ มีศักยภาพในการสอนหนังสือ ดังนั้น วัดวังเตาหม้อ หรือ วัดท่าถนนในปัจจุบันจึงเป็นวัดหนึ่งที่ทางการเห็นว่าสมควรก่อตั้งให้เป็นโรงเรียนขึ้นและตั้งชื่อว่า โรงเรียนวัดท่าถนนวิทยาคม ตั้งแต่พุทธศักราช 2452 เป็นต้นมา
ต่อมา ปี พ.ศ. 2471 ย้ายไปตั้งอยู่ที่บริเวณปัจจุบันของโรงเรียนอนุบาลอุตรดิตถ์ ต่อมาเมื่อ ปี พ.ศ. 2484 ย้ายมาตั้งอยู่ ณ ที่ตั้งปัจจุบัน (เลขที่ 15 ถนนประชานิมิตร ตำบลท่าอิฐ อำเภอเมือง จังหวัดอุตรดิตถ์) เดิมเปิดสอนระดับมัธยมศึกษาตอนต้น เมื่อปี พ.ศ. 2495 เปลี่ยนชื่อจาก โรงเรียนประจำจังหวัดอุตรดิตถ์ เป็น โรงเรียนอุตรดิตถ์
ปีการศึกษา 2528 เปิดโรงเรียนสาขา 1 แห่ง (ปัจจุบันยกเลิกแล้ว และตั้งเป็นโรงเรียนมัธยมศึกษาใหม่ ชื่อ โรงเรียนน้ำริดวิทยา)
พื้นที่ของสถานศึกษา > อาณาบริเวณของสถานศึกษา

โรงเรียนอุตรดิตถ์ ตั้งอยู่เลขที่ 15 ถนน อินใจมี - ประชานิมิตร ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ มีพื้นที่ตั้งอยู่ในที่ดินราชพัสดุ เขตเทศบาลเมืองอุตรดิตถ์ เนื้อที่ 19 ไร่ 3 งาน 67 ตารางวา และนอกจากแปลงที่ตั้งโรงเรียนแล้วยังมีที่ดินฝึกปฏิบัติการวิชาเกษตรกรรมนักเรียนโดยตั้งอยู่ ณ ตำบลชัยจุมพล อำเภอลับแล จังหวัดอุตรดิตถ์ ที่ดินสาธารณประโยชน์กระทรวงมหาดไทยมอบให้กรมสามัญศึกษา โรงเรียนอุตรดิตถ์ เป็นผู้ดูแล มีเนื้อที่ 63 ไร่ 2 งาน 29 ตารางวา ห่างจากแปลงที่ 1 ประมาณ 8 กิโลเมตร
พื้นที่ของสถานศึกษา > อาคารสถานที่

อาคาร 1
อาคาร 2
อาคาร 3
อาคาร 4
อาคาร 5
อาคาร 9 (อาคารสุวิชาโน อนุสรณ์)
โรงฝึกงาน 1 และห้องเรียนแทปเล็ต
โรงฝึกงาน 2
หอประชุมน้ำเงินชมพูและโรงอาหาร
เรือนพยาบาลและเรือนเวชบุตร
ศาลาธรรม (บรรหารมณีรัตน์)
อาคารสมาคมศิษย์เก่า
บ้านพักผู้อำนวยการ
บ้านพักครู
ห้องน้ำนักเรียน
ป้อมยาม
สนามมวย
มณฑปหลวงพ่อเพชร
ศาลพระพรหม
ศาลาพีระมิด
สนามฟุตบอล
บ้านพักพนักงานบริการ
ประเภทห้องเรียน

ปัจจุบันโรงเรียนอุตรดิตถ์เปิดสอนในระดับมัธยมศึกษาปีที่ 1-6 ปีการศึกษา 2564 โดยมีแผนการจัดชั้นเรียนระดับชั้นละ 12 ห้องเรียน รวม 72 ห้องเรียน โดยมีรายละเอียด ดังนี้
แบ่งประเภทห้องเรียนระดับชั้นมัธยมศึกษาตอนต้น ออกเป็น 5 ประเภท ได้แก่
ประเภทห้องเรียนพิเศษ วิทยาศาสตร์ คณิตศาสตร์ เทคโนโลยี และสิ่งแวดล้อม จำนวน 1 ห้อง
ประเภทห้องเรียนพิเศษ วิทยาศาสตร์ คณิตศาสตร์ จำนวน 1 ห้อง
ประเภทห้องเรียนพิเศษ Intensive English Program จำนวน 1 ห้อง
ประเภทห้องเรียนปกติ วิทยาศาสตร์ คณิตศาสตร์ จำนวน 4 ห้อง
ประเภทห้องเรียนปกติ รายวิชาเพิ่มเติม/ศิลป์-ทั่วไป  จำนวน 5 ห้อง
แบ่งประเภทห้องเรียนระดับชั้นมัธยมศึกษาตอนปลาย ออกเป็น 8 ประเภท ได้แก่
ประเภทห้องเรียนพิเศษ วิทยาศาสตร์ คณิตศาสตร์ เทคโนโลยี และสิ่งแวดล้อม จำนวน 2 ห้อง
ประเภทห้องเรียนพิเศษ Intensive English Program จำนวน 1 ห้อง
ประเภทห้องเรียนปกติ วิทยาศาสตร์ คณิตศาสตร์ จำนวน 4 ห้อง
ประเภทห้องเรียนพิเศษ เน้นวิศวกรรม จำนวน 1 ห้อง
ประเภทห้องเรียนพิเศษ ICT Talent จำนวน 1 ห้อง
ประเภทห้องเรียนปกติ คณิตศาสตร์ และภาษาอังกฤษ จำนวน 1 ห้อง
ประเภทห้องเรียนปกติ ภาษาจีน ภาษาญี่ปุ่น และภาษาอังกฤษ จำนวน 1 ห้อง
ประเภทห้องเรียนปกติ Leadership จำนวน 1 ห้อง
กิจกรรมและประเพณี

กิจกรรมรับน้อง ชั้นมัธยมศึกษาปีที่ 1 และชั้นมัธยมศึกษาปีที่ 4 ช่วงก่อนเปิดภาคเรียนที่ 1
กิจกรรมแนะแนวการศึกษาต่อมหาวิทยาลัย โดยรุ่นพี่ศิษย์เก่า ช่วงต้นภาคเรียนที่ 1 ณ หอประชุมน้ำเงินชมพู
กีฬาสี ช่วงภาคเรียนที่ 1 ใช้เวลาหลังเลิกเรียน ใช้เวลาประมาณ 1 เดือน จัด ณ โรงเรียนอุตรดิตถ์
กรีฑาสี ช่วงเดือนพฤศจิกายน จำนวน 3 วัน จัด ณ สนามกีฬาจังหวัดอุตรดิตถ์ (หมอนไม้)
วันถ่ายรูปหมู่นักเรียนชั้นมัธยมศึกษาปีที่ 3 และนักเรียนชั้นมัธยมศึกษาปีที่ 6 ช่วงต้นเดือนกุมภาพันธ์ ณ สนามหญ้าโรงเรียน
งานสานสัมพันธ์น้องพี่สีน้ำเงินชมพู รุ่นน้องชั้นมัธยมศึกษาปีที่ 2 ทำให้กับรุ่นพี่ชั้นมัธยมศึกษาปีที่ 3 และรุ่นน้องชั้นมัธยมศึกษาปีที่ 5 ทำให้กับรุ่นพี่ชั้นมัธยมศึกษาปีที่ 6 ช่วงต้นเดือนกุมภาพันธ์ หลังวันถ่ายรูปหมู่ ณ สนามหญ้าโรงเรียน
วันมอบดอกไม้ สำหรับนักเรียนชั้นมัธยมศึกษาปีที่ 6 ที่สอบติดรับตรงมหาวิทยาลัยต่าง ๆ ช่วงเดือนกุมภาพันธ์ หลังงานสานมันพันธ์น้องพี่สีน้ำเงินชมพู หน้าเสาธง
วันปัจฉิมและมอบประกาศนียบัตร สำหรับนักเรียนชั้นมัธยมศึกษาปีที่ 6 ที่จบการศึกษาระดับชั้นมัธยมศึกษาตอนปลาย ช่วงปลายเดือนกุมภาพันธ์ ณ หอประชุมน้ำเงินชมพูและหอประชุมพลศึกษา
บุคคลที่มีชื่อเสียงที่สำเร็จการศึกษาจากโรงเรียนอุตรดิตถ์

พลเรือเอก เฉิดชาย ถมยา - อดีตผู้บัญชาการทหารเรือ
พลอากาศเอกประจิน จั่นตอง - อดีตรองนายกรัฐมนตรี , รัฐมนตรีว่าการกระทรวงยุติธรรม และอดีตผู้บัญชาการทหารอากาศ
พลเอก วิโรจน์ แสงสนิท - อดีตผู้บัญชาการทหารสูงสุด , อดีตรัฐมนตรีช่วยว่าการกระทรวงกลาโหมและกระทรวงคมนาคม
พลเอกถนอม วัชรพุทธ - อดีตแม่ทัพภาคที่ 3
เกรียง กีรติกร - อดีตรัฐมนตรีว่าการกระทรวงศึกษาธิการ
ทนุศักดิ์ เล็กอุทัย - อดีตรัฐมนตรีช่วยว่าการกระทรวงการคลัง และอดีตสมาชิกสภาผู้แทนราษฎรจังหวัดอุตรดิตถ์
ดร.มารวย ผดุงสิทธิ์ - อดีตรัฐมนตรีช่วยว่าการกระทรวงการคลัง และอดีตผู้จัดการตลาดหลักทรัพย์แห่งประเทศไทย
พลเอกสำเริง ศิวาดำรงค์ - อดีตแม่ทัพภาคที่ 3
ชัยพร รัตนนาคะ - อดีตผู้ว่าราชการจังหวัดลำพูน , อุตรดิตถ์ และจังหวัดอุดรธานี
สุวัฒน์ พรมสุวรรณ - อดีตผู้ว่าราชการจังหวัดลำปาง , น่าน
ผู้ช่วยศาสตราจารย์ ดร.คณกร สว่างเจริญ - อธิการบดีมหาวิทยาลัยราชภัฏสมเด็จเจ้าพระยา
กนก ลิ้มตระกูล - อดีตสมาชิกสภาผู้แทนราษฎรจังหวัดอุตรดิตถ์
ดร.อรรจ์ สีหะอำไพ - นักวิชาการ ที่ปรึกษา และวิทยากรอิสระ
พันตำรวจโท นที ทองสุขแก้ว - อดีตนักฟุตบอลชาวไทย
สุรวุฑ ไหมกัน  - นักแสดง นายแบบและนักร้อง
ธีรภัทร ตรีวิมล - ศิลปินวง BAMM
นเรศ ศรีภิรมย์ - อดีตผู้อำนวยการโรงเรียนอุตรดิตถ์
ษกะ ฌานรานนท์ - นักธุรกิจ
ผู้ช่วยศาสตราจารย์ กฤดา ชุ่มจันทร์จิรา - อดีตรองอธิการบดีมหาวิทยาลัยราชภัฏอุตรดิตถ์
ดร.ชลายุทธ์​ ครุฑเมือง - อดีตศึกษานิเทศก์ อดีตรองคณบดีคณะครุศาสตร์ และอาจารย์คณะครุศาสตร์ มาวิทยาลัยราชภัฏอุตรดิตถ์
อนุรักษ์ เอื้ออนุวงศ์ - ผู้อำนวยการสถานีอุตุนิยมวิทยาอุตรดิตถ์
ระเบียงภาพ

หอพระประจำโรงเรียนอุตรดิตถ์บริเวณประตูทางเข้าทิศตะวันออก
ลานเสาธงหน้าอาคารเรียนในอดีต (ปีการศึกษา 2551)
อาคารเรียน
อาคารหอประชุมพละศึกษาในอดีต
อาคารสมาคมนักเรียนเก่าโรงเรียนอุตรดิตถ์และอนุสรณ์คุณครูประชุม ศรุติสุต (ครูต้นแบบ)
ดูเพิ่ม

รายชื่อโรงเรียนในจังหวัดอุตรดิตถ์
โรงเรียนอุตรดิตถ์ดรุณี โรงเรียนหญิงล้วนประจำจังหวัดอุตรดิตถ์
ประธานาธิบดีซิมบับเว

| ประธานาธิบดี แห่งสาธารณรัฐซิมบับเว |
| --- | --- |
ตราแผ่นดิน
ธงประจำตำแหน่ง
ผู้ดำรงตำแหน่งคนปัจจุบัน เอ็มเมอร์สัน อึมนังกากวา ตั้งแต่ 24 พฤศจิกายน ค.ศ. 2017
การเรียกขาน: ฯพณฯ (เป็นทางการและทางการทูต) Comrade President (ไม่เป็นทางการ)
จวน: ทำเนียบรัฐบาล
ผู้แต่งตั้ง: คะแนนนิยม
วาระ: 5 ปี ต่ออายุได้ครั้งเดียว
ผู้ประเดิมตำแหน่ง: เคนัน บานานา
สถาปนา: 18 เมษายน 1980; 44 ปีก่อน (1980-04-18)
รอง: รองประธานาธิบดีซิมบับเว
เงินตอบแทน: 200,000 เหรียญสหรัฐ (2014)
เว็บไซต์: www.theopc.gov.zw
ประธานาธิบดีซิมบับเว (อังกฤษ: president of Zimbabwe) หรือเรียกอย่างเป็นทางการว่า ประธานาธิบดีแห่งสาธารณรัฐซิมบับเว (อังกฤษ: President of the
Republic of Zimbabwe) เป็นประมุขแห่งรัฐและหัวหน้าฝ่ายบริหารของรัฐบาลซิมบับเว ประธานาธิบดีเป็นประธานคณะรัฐมนตรีแห่งชาติและเป็นผู้บังคับบัญชาของกองกำลังป้องกันประเทศซิมบับเว
ผู้ดำรงตำแหน่งประธานาธิบดีคนปัจจุบันคือ เอ็มเมอร์สัน อึมนังกากวา ซึ่งดำรงตำแหน่งตั้งแต่วันที่ 24 พฤศจิกายน ค.ศ. 2017 ถัดจากนายรอเบิร์ต มูกาบี ที่ได้ทำการลาออกหลังเกิดการรัฐประหารในปี ค.ศ. 2017
ประวัติ

ตำแหน่งประธานาธิบดีซิมบับเวก่อตั้งขึ้นในปี ค.ศ. 1980 หลังจากประเทศได้รับเอกราชจากสหราชอาณาจักร ตามข้อตกลงของ Lancaster House นั้น เดิมทีซิมบับเวเป็นสาธารณรัฐที่มีรัฐสภา โดยประธานาธิบดีมีบทบาทในพิธีการเป็นส่วนใหญ่  อำนาจที่แท้จริงตกเป็นของนายกรัฐมนตรี รอเบิร์ต มูกาบี
คานาอัน บานาน่า กลายเป็นประธานาธิบดีคนแรก โดยต่อมาหลังจากที่เขาลาออกจากตำแหน่งในปี ค.ศ. 1987 มีการแก้ไขรัฐธรรมนูญเพื่อให้ตำแหน่งประธานาธิบดีเป็นตำแหน่งผู้บริหาร และตำแหน่งนายกรัฐมนตรีถูกยกเลิก รอเบิร์ต มูกาบีได้รับการแต่งตั้งให้ดำรงตำแหน่งแทน และได้รับเลือกด้วยสิทธิของตนเองในปี ค.ศ. 1990 และอีกสี่ครั้งหลังจากนั้น
สำนักนายกรัฐมนตรีได้รับการฟื้นฟูขึ้นใหม่อันเป็นผลมาจากการเจรจาทางการเมืองในปี ค.ศ. 2008–09 แต่ถูกยกเลิกอีกครั้งหลังการลงประชามติร่างรัฐธรรมนูญปี ค.ศ. 2013 ภายใต้กฎที่ใช้โดยการลงประชามติเดียวกัน ประธานาธิบดีดำรงตำแหน่งได้สูงสุดสองวาระเป็นเวลาห้าปี อย่างไรก็ตามสิ่งนี้จะไม่มีผลกับวาระการดำรงตำแหน่งในอดีตหรือกำลังดำรงตำแหน่ง ณ ปี ค.ศ. 2013
ประวัติ > การรัฐประหารในปี ค.ศ. 2017 และการลาออกของ รอเบิร์ต มูกาบี

เมื่อวันที่ 14 พฤศจิกายน ค.ศ. 2017 เจ้าหน้าที่ทหารติดอาวุธจากกองกำลังป้องกันประเทศซิมบับเวได้บุกเข้าไปใน Zimbabwe Broadcasting Corporation ในกรุงฮาราเร ก่อนที่พลตรี Sibusiso Moyo จะออกมาถ่ายทอดสดทางโทรทัศน์โดยประกาศว่ากองทัพได้เปิดใช้ปฏิบัติการที่ต่อมารู้จักกันในชื่อ "ปฏิบัติการคืนค่า” Moyo ระบุว่าประธานาธิบดี รอเบิร์ต มูกาบี และครอบครัวของเขาจะปลอดภัยและรับประกันความปลอดภัยของพวกเขา เนื่องจากปฏิบัติการมุ่งเป้าไปที่อาชญากรรอบตัวเขาเท่านั้น สิ่งที่ตามมาหลังจากนั้นคือการวางแผนอย่างดีและดำเนินการปราบปรามสมาชิกของฝ่ายภายในพรรค ZANU-PF ที่ปกครองซึ่งรู้จักกันในนาม G40 โดยดำเนินการอย่างระมัดระวัง ตำรวจสาธารณรัฐซิมบับเวและองค์กรข่าวกรองกลางซึ่งถือว่าภักดีต่อประธานาธิบดีทั้งคู่ถูกทำให้เป็นกลางโดยกองทัพ ซึ่งจับกุมผู้นำระดับสูงบางคนของพวกเขา
เมื่อวันที่ 21 พฤศจิกายน ค.ศ. 2017 รอเบิร์ต มูกาบี ต้องเผชิญหน้ากับการฟ้องร้องจากสภาและวุฒิสภาในเซสชั่นที่รวมกัน แต่มูกาบีประกาศลาออกจากตำแหน่งประธานาธิบดี ทำให้อดีตรองประธานาธิบดี Emmerson Mnangagwa สาบานตนเข้ารับตำแหน่งแทนเมื่อวันที่ 24 พฤศจิกายน ค.ศ. 2017